Zuma speel sy kaarte versigtig | Die Vryburger
Pres. Zuma het sy voet neergesit oor onderwyser aangeleenthede. Hy was redelik ferm oor die feit dat onderwysers na sy mening minder as sewe uur per dag skoolhou en sterk laat blyk dit traak hom nie wat die vakbond Sadou van sy mening dink nie. Hy is van mening dat die toedrag van sake voortaan anders benader gaan word.
"Ek gee nie om wat kollegas in die onderwys sê nie. Ek meen inspekteurs moet terugkom in skole. As onderwysers nie wil skoolhou nie, sal ons hulle dwing om dit te doen."
Die toejuiging wat hy van afgevaardigdes gekry het, was 'n aanduiding dat hy deur versigtige benaderings te volg, die steun vir herverkiesing kan kry.
'n Oud-skoolinspekteur het aan Die Vryburger gesê dat Zuma se idee om inspekteurs terug te bring, 'n uitstekende gedagte is, maar dat die inspekteurs nie noodwendig positiewe resultate sal lewer nie.
Die kern van die probleem is die onopgeleide onderwysers wat ook 'n kultuur ontwikkel het van nie wil werk nie, het hy gesê.
2 thoughts on "Zuma speel sy kaarte versigtig"
human December 17, 2012 at 3:17 pm
Wonder of hulle misdaad gaan aanspreek of dalk die wette strenger sal maak sodat ons onsself kan verdedig en eers skiet en dan vrae vra – ai, ek vra maar net.
Andries December 17, 2012 at 9:04 pm
Dis reeds te laat, die karkas vrot al. Zuma kan se en maak wat hy wil, dit sal nie in ons tyd met hierdie spul idiote ooit reggestel kan word nie. Luiheid, pligversuim, onnoselheid, asook blote slegtigheid sal nooit ooit plek maak vir ordelikheid nie. Skoliere gaan dom bly, onderwysers gaan sleg bly en Zuma gaan ongeletterd bly.